Κ. Γαβρόγλου: Η ευθύνη για τα προγράμματα σπουδών ανήκει στην Πολιτεία

Η ευθύνη για την σύνταξη των προγραμμάτων σπουδών ανήκει στην πολιτεία και όχι στην εκκλησία, δήλωσε χαρακτηριστικά σήμερα στην ΕΡΤ ο υπουργός παιδείας, Κώστας Γαβρόγλου σχολίαζοντα τη νέα απόφαση του Συμβουλίου της Επικρατείας για το μάθημα των θρησκευτικών.

Στη συνέχεια, ο κ. Γαβρόγλου τόνισε πως η νέα αυτή απόφαση του ΣτΕ είναι πανομοιότυπη με την προηγούμενη και ότι, επειδή αφορά σε παλαιότερη Υπουργική Απόφαση, του Ν. Φίλη, δεν έχει επίπτωση στη διδασκαλία του μαθήματος.

Παράλληλα, επισήμανε πως ζητήματα, όπως αυτό της διδασκαλίας των θρησκευτικών,θα πρέπει να αφεθούν “στα χέρια” της Πολιτείας με τους θεσμούς της.

“Πρέπει και τα θρησκευτικά να γίνουν στο σχολείο ένα μάθημα που τα παιδιά θα το παίρνουν στα σοβαρά, όπως και τα υπόλοιπα μαθήματα. Αυτός είναι ο στόχος του Υπουργείου”, ανέφερε χαρακτηριστικά ο υπουργός.